Source: http://www.ucps.sk/Ustavny_sud_CR_odmietol_staznost_byvaleho_poslanca_Skokana_proti_postupu_Poslaneckej_snemovne_pri_rokovani_o_dovere_vlade
Timestamp: 2020-02-22 10:06:45+00:00
Document Index: 14876486

Matched Legal Cases: ['súd ', 'súd ', 'súd ', 'súd ', 'súd ', 'súd ']

UčPS - Ústavný súd ČR odmietol sťažnosť bývalého poslanca Skokana proti postupu Poslaneckej snemovne pri rokovaní o dôvere vláde
Ústavný súd ČR odmietol sťažnosť bývalého poslanca Skokana proti postupu Poslaneckej snemovne pri rokovaní o dôvere vláde NEPREČÍTANÉ
05.09.2013, Ústavní soud ČR (Spracoval: Michael Válek )
POJMY: Ústavný súd ČR
Ústavný súd dospel k záveru, že na prejednanie takej ústavnej sťažnosti nie je príslušný, pretože Ústava ČR takú kompetenciu Ústavného súdu neupravuje a nemožno ju ani sebeširším výkladom vyvodiť v rámci konania o ústavnej sťažnosti jednotlivého poslanca. Táto skutočnosť plynie z deľby moci, kedy v spochybnených procedurálnych otázkach je daná autonómia zákonodarnej moci, v ktorej preváži záujem hlasujúcej väčšiny nad vôľou a záujmy konkrétneho poslanca, nota bene ak mal aj napriek tvrdeným procedurálnym chybám možnosť svoje poslanecké oprávnenia využiť.
Ústavný súd odkázal tiež na svoju predchádzajúcu judikatúru, v ktorej vyjadril záver, že právo poslanca, ktorý vystupuje ako nositeľ verejnej funkcie, a nie ako súkromná fyzická osoba, prezentovať svoje stanovisko nemožno vykladať ako subjektívne právo, ktorého účel je daný sám o sebe.
Ústavný súd uzavrel, že o podanom návrhu nemožno rozhodovať ani v situácii, keď už došlo k rozpusteniu Poslaneckej snemovne, pretože nemožno ukladať povinnosti neexistujúce snemovni a jej inštitúciám.